Baskervilių šuo

Baskervilių šuo () – vienas iš populiariausių Artūro Konano Doilio sukurto personažo Šerloko Holmso detektyvų. Kūrinys pirmą kartą publikuotas The Strand Magazine 1901 ir 1902 metais.

 Veikėjai 

Šerlokas Holmsas – garsusis detektyvas iš 221B Beikerio gatvės, pasižymintis aštriu protu.

Daktaras Džonas Vatsonas – romano pasakotojas ir Holmso tvirtas padėjėjas.

Seras Hugo Baskervilis – XVII a. Baskervilis, kuris sukėlė šeimos prakeiksmą.

Seras Čarlzas Baskervilis – Nesenai miręs Baskervilių dvaro šeimininkas.

Seras Henris Baskervilis – paskutinis Sero Čarlzo sūnėnas ir artimiausias žinomas giminaitis.

Daktatas Džeimsas Mortimeris – praktikuojantis mediciną Baskervilių draugas.

Džekas Stapletonas – buvęs mokyklos direktorius.

Panelė Beril Stapleton – Stapletono sesuo, kuri pasirodo yra jo žmona.

Džonas ir Eliza Berimorai – ištikimi Baskervilių tarnai.

Lora Lajens – patraukli vietinio keistuolio dukra

Seldenas – pavojingas nusikaltėlis, besislepiantis nuo policijos.

 Turinys 
Į Šerloką Holmsą kreipiasi daktaras Mortimeris. Jis nori, kad Holmsas išaiškintų keistus nutikimus Baskervilių dvare. Pasak jo, pagal legendą, buvusį dvarininką Hugą Baskervilį buvo užpuolęs šuo, kuris nužudė Hugą. Viskas jau buvo užmiršta, bet prieš kiek laiko tokiu pat mįslingu būdu žuvo Čarlzas Baskervilis. Dabar į dvarą turi įsikelti naujas šeimininkas (Henris Baskervilis), bet daktaras nenori, kad Henrį ištiktų toks pat likimas. Holmsas sutinka imtis bylos ir atskleisti, kad tokio šuns nėra – yra tik žmogžudys, kuris ir nužudė Baskervilį.

Holmsas lydėti į dvarą Henrio Baskervilio siunčia daktarą Vatsoną, kuris turi saugoti Henrį. Vatsonas pats imasi tirti bylą, bet jis nežino, kad Holmsas paslapčia gyvena raiste ir kartu tiria bylą. Po kiek laiko Holmsas prisistato Vatsonui, turėdamas visus atsakymus. Kitą rytą, pernakvoję dvare, jie iškeliauja į Londoną, kur susitinka su Skotland Jardo pareigūnu. Tuomet, jie vėl iškeliauja į dvarą, kur suima tikrąjį nusikaltelį – kaimyną Steipltoną.

 Lietuviški leidimai 

 Baskervilių šuo: romanas / vertė Jovita Liutkutė, iliustravo Juozas Kvietinskas. – Kaunas: Spindulys, 1997. – 206 p. – ISBN 9986-811-54-6
 Baskervilių šuo: apysaka / vertė Romualda Zagorskienė. – Vilnius: Baltos lankos, 2013. – 224 p. – ISBN 978-9955-23-650-4

„Baskervilių šuo“ taip pat įeina į šiais knygas apie Šerloką Holmsą:

 Rinktiniai raštai. III tomas / vertė K. Ambrasas-Sasnava. – Vilnius: Mintis, 1994–399 p. – ISBN 5-417-00675-0
 Užrašai apie Šerloką Holmsą: apsakymai / vertė Romualda Zagorskienė ir Kazys Ambrasas-Sasnava. – 3-ioji laida. – Vilnius: Tyto alba, 2004. – 478 p. – ISBN 9986-16-348-X
 Geriausios Šerloko Holmso ir daktaro Džono H. Vatsono istorijos. II tomas: romanų ir apsakymų rinkinys / vertė Arnoldas Reisas, Romualda Zagorskienė, Kazimieras Ambrasas-Sasnava, Elena Kuosaitė-Jašinskienė. – Kaunas: Obuolys, 2010. – 606 p. – ISBN 978-609-403-125-0Geriausios Šerloko Holmso ir daktaro Džono V. Vatsono istorijos  Nuoroda tikrinta 2013-12-21

 Išnašos 

Kategorija:Artūro Konano Doilio knygos